|  |  |
| --- | --- |
| εθνοσημο εγχρωμο μεγαλο**ΠΡΕΣΒΕΙΑ ΤΗΣ ΕΛΛΑΔΑΣ****ΓΡΑΦΕΙΟ ΟΙΚΟΝΟΜΙΚΩΝ - ΕΜΠΟΡΙΚΩΝ ΥΠΟΘΕΣΕΩΝ ΜΟΣΧΑΣ** | **ΑΔΙΑΒΑΘΜΗΤΟ****ΚΑΝΟΝΙΚΟ** |
|  |  | **Μόσχα,****ΑΠ** | **23.09.2021****Φ. 2240-ΟΕΥ/ΑΣ 836** |
| **ΠΡΟΣ:** | **Όπως Πίνακας Αποδεκτών** |  |  |
| **Θέμα:** | **Διεθνής ρωσική έκθεση αγροτικής βιομηχανίας AgroProdMash (Μόσχα, 4-8/10/2021).** |

Υπενθυμίζουμε ότι, στο εκθεσιακό κέντρο Expocentre Μόσχας μεταξύ 4-8 Οκτωβρίου 2021 πρόκειται να διεξαχθεί η διεθνής έκθεση μηχανολογικού εξοπλισμού για τη βιομηχανία τροφίμων **AgroProdMash.**

Η έκθεση επικεντρώνεται στα εξής προϊόντα: τεχνολογικό εξοπλισμό για παραγωγή τροφίμων και ποτών, εξοπλισμό συσκευασίας, εξοπλισμό ψύξης, εξοπλισμό για παραγωγή συστατικών κ.λ.π. Σύμφωνα με τα στοιχεία που παραθέτει η Έκθεση, τα προϊόντα αυτής της κατηγορίας έχουν ιδιαίτερη συμμετοχή στις εισαγωγές στη Ρωσική Ομοσπονδία (άνω του 70%), που σε ορισμένες περιπτώσεις (εξοπλισμό για τη βιομηχανία κρέατος) προσεγγίζει το 94%.

Η έκθεση προσελκύει άνω των 26.000 εμπορικών επισκεπτών και άνω των 930 διεθνών εκθετών από 33 χώρες. Περισσότερες πληροφορίες μπορείτε να αντλήσετε στον επίσημο ιστότοπο της Έκθεσης <https://www.agroprodmash-expo.ru/en/>

Στην έκθεση πρόκειται να πραγματοποιηθούν τα ακόλουθα συνέδρια: «Παραγωγή έξυπνων τροφίμων:καινοτόμες τεχνολογίες, συσκευασίες και συστατικά για υγιή ζωή», «Σύγχρονες συσκευασίες τροφίμων», VI Πανρωσικό Φόρουμ βιομηχανίας αρτοποιίας και ζαχαροπλαστικής, VIII Πανρωσική συνάντηση ιδιοκτητών και επικεφαλής επιχειρήσεων επεξεργασίας κρέατος , XVI Πανρωσικό Φόρουμ «Καινοτόμες τεχνολογίες και εξοπλισμός στη βιομηχανία γαλακτοκομικών προϊόντων» κ.λ.π.

Σύμφωνα με τα στοιχεία της ρωσικής Ομοσπονδιακής Τελωνειακής Υπηρεσίας, η αξία των ελληνικών εξαγωγών προς Ρωσία το 2020 για τα προϊόντα δασμολογικής κλάσης 84 (ΠΥΡΗΝΙΚΟΙ ΑΝΤΙΔΡΑΣΤΗΡΕΣ, ΛΕΒΗΤΕΣ, ΜΗΧΑΝΕΣ, ΣΥΣΚΕΥΕΣ ΚΑΙ ΜΗΧΑΝΙΚΕΣ ΕΠΙΝΟΗΣΕΙΣ, ΜΕΡΗ ΑΥΤΩΝ ΤΩΝ ΜΗΧΑΝΩΝ Ή ΣΥΣΚΕΥΩΝ) ανήλθε σε $16,8 εκ., ενώ για τα προϊόντα δασμολογικής κλάσης 87 (ΑΥΤΟΚΙΝΗΤΑ ΟΧΗΜΑΤΑ, ΕΛΚΥΣΤΗΡΕΣ, ΠΟΔΗΛΑΤΑ ΚΑΙ ΑΛΛΑ ΟΧΗΜΑΤΑ ΓΙΑ ΧΕΡΣΑΙΕΣ ΜΕΤΑΦΟΡΕΣ, ΤΑ ΜΕΡΗ ΚΑΙ ΕΞΑΡΤΗΜΑΤΑ ΤΟΥΣ) ανήλθε σε $812,9 χιλ.



**ΠΙΝΑΚΑΣ ΑΠΟΔΕΚΤΩΝ**

* KEEE
* ΕΒΕΑ
* ΕΒΕΘ
* ΕΒΕΠ
* Λοιπά ΕΒΕ
* ΣΕΒ
* ΣΥΝΔΕΣΜΟΣ ΒΙΟΜΗΧΑΝΙΩΝ ΑΝ.ΜΑΚΕΔΟΝΙΑΣ ΘΡΑΚΗΣ
* ΣΒΘΚΕ (ΣΥΝΔΕΣΜΟΣ ΒΙΟΜΗΧΑΝΙΩΝ ΘΕΣΣΑΛΙΑΣ ΚΕΝΤΡΙΚΗΣ ΕΛΛΑΔΟΣ)
* ΣΒΣΕ (ΣΥΝΔΕΣΜΟΣ ΒΙΟΜΗΧΑΝΙΩΝ ΣΤΕΡΕΑΣ ΕΛΛΑΔΟΣ)
* ΣΥΝΔΕΜΟΣ ΕΠΙΧΕΙΡΗΣΕΩΝ ΒΙΠΕ ΗΡΑΚΛΕΙΟΥ
* ΕΝΩΣΗ ΒΙΟΜΗΧΑΝΙΩΝ ΨΥΧΟΥΣ
* ΕΝΩΣΗ ΚΑΤΑΣΚΕΥΑΣΤΩΝ ΓΕΩΡΓΙΚΩΝ ΜΗΧΑΝΗΜΑΤΩΝ ΕΛΛΑΔΟΣ